Diari Oficial de la Generalitat Valenciana


Sumari del DOGV 3550, del 30-07-1999 (1999/6538)

RESOLUCIÓ de 6 de juliol de 1999, del president de la Junta Qualificadora de Coneixements de Valencià, per la qual convoca proves extraordinàries per a l'obtenció de certificats oficials administratius de coneixements de valencià que expedeix la Junta Qualificadora de Coneixements de Valencià.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3550

Data del DOGV
:   30-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6538


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 6 de juliol de 1999, del president de la Junta Qualificadora de Coneixements de Valencià, per la qual convoca proves extraordinàries per a l'obtenció de certificats oficials administratius de coneixements de valencià que expedeix la Junta Qualificadora de Coneixements de Valencià. [1999/X6538]
  
La comissió delegada del Plenari de la Junta Qualificadora de Coneixements de Valencià va acordar, en la sessió del passat 2 de juliol, acceptar la petició de realització de proves extraordinàries de coneixements de valencià per a jutges i magistrats formulada per la Subsecretaria de Justícia de la Conselleria de Benestar Social, atenent al conveni de formació subscrit entre el Consell General del Poder Judicial i la Generalitat Valenciana.
  
Per això, i segons el que disposa l'article 10 del Decret 47/1989, de 4 d'abril, del Consell de la Generalitat Valenciana, pel qual es regulen les funcions, la composició i l'organització de la Junta Qualificadora de Coneixements de Valencià, resolc:
  
Primer
  
Convocar proves extraordinàries per a l'obtenció dels certificats administratius de grau elemental i de grau mitjà de coneixements de valencià dirigides exclusivament a jutges i magistrats.
  
Segon
  
Nomenar els membres de la Comissió Examinadora que actuaran en estes proves, que són els que figuren en l'annex de la present resolució.
  
Tercer
  
Hi haurà un únic termini de presentació de sol·licituds, que serà de l'1 al 30 de setembre de 1999.
  
Quart
  
Les proves extraordinàries tindran lloc a la ciutat de València el dia 6 de novembre de 1999 per a la de grau elemental de coneixements de valencià i el 13 de novembre de 1999 per a la de grau mitjà de coneixements de valencià.
  
La Comissió Examinadora fixarà l'hora i el lloc de realització de les proves.
  
DISPOSICIÓ FINAL
  
A la resta d'aspectes relatius a les proves els serà d'aplicació el que disposa la Resolució de 9 de març de 1999, del conseller de Cultura, Educació i Ciència, per la qual es convoquen les proves per a l'obtenció dels certificats oficials administratius de coneixements de valencià (DOGV núm. 3.457, de 18 de març de 1999).
  
València, 6 de juliol de 1999.- El president de la Junta Qualificadora de Coneixements de Valencià: Josep Vicent Felip Monlleó.
  
Annex
  
Comissió Examinadora
  
- President: Vicent Satorres Calabuig
  
- Secretària: Nativitat Pesudo Cantavella
  
- Vocal: M. Teresa Boscà Lloret
  
- Vocal: Josep Sendra Chesa
  
- Vocal: Donís Seguí i Penadés.